open-index/open-wikipedia-markdown huggingface dataset:
Ձոն

**«Ձոն»** բանաստեղծությունը հայ մեծ բանաստեղծ Դանիել Վարուժանի (1884-1915) ամենաճանաչված և խորիմաստ գործերից է, որն ընդգրկված է նրա 《Ցեղին սիրտը》 (1910) ժողովածուում։ Այս ժողովածուն, և մասնավորապես «Ձոն» բանաստեղծությունը, Վարուժանի ստեղծագործության գագաթնակետերից են՝ արտացոլելով նրա յուրահատուկ պոետիկան և հայրենասիրական ոգին։

## Ստեղծման հանգամանքներ և բովանդակություն
«Ցեղին սիրտը» ժողովածուն, որի մաս է կազմում «Ձոն»-ը, նվիրված է պանդխտությանը, հայերի ջարդերին, ինչպես նաև պայքարին և հաղթանակին։ Ժողովածուի առաջին բանսատեղծությունը լինելով՝ «Ձոն»-ը աբողջապես ձոնված է հայրենիքին և հանուն նրա պայքարողներին:

Ձոն նշանակում է գովք։ Բանաստեղծությունը կազմված է 5, 6 տողանի տներից, ընտրված է Մովսես Խորենացու «Վահագնի ծնունդը» օրհներգի 1 տունը։ Առաջին վեցնյակում բանաստեղծությունը եղեգնյա գրչով երգում է հայրենիքի փառքերը և այն որպես ընծա, նվիրում է իր հայրենիքին։ Եղեգնյա գրիչը կտրել է հայտնի սոսյաց անտառից։ Եվ այդ գրչով գովերգում է հեթանոս գիտնականներին։ Եվ գրչի փողից լույս է ելնում ու շարունակում է երգել եղեգնյա գրչով։

Երկրորդ քառատողում արդեն երգում է կարոտ, և այն նվիրում է հայ պանդուխտներին։Այս անգամ այս գրիչը տարաշխարհիկ, օտար, բույսի ծղոտ էր, և այդ փողից ողբ է ելնում՝ պանդուխտների ողբը։ Երրորդում այդ եղեգնյա գրչով երգում է, բայց այս անգամ արյուն ու այն նվիրում է կրակի զոհերին, զոհերը վերք են պատճառում, վերք են բացում և փողից սիրտ էր ելնում։ Եղեգնյա գրչով իր որբ տունն է երգում և ընծայում իր ալեհեր հորը և խոցված կարեվեր մորը։ Գրիչը կտրել է մի աղբյուրից և եղեգան փողից ծուխ է ելնում։ Բանաստեղծության վերջին տունը ձեռք է բերում այլ հնչեղություն, պայքար է երգում, հայ պանդուխտներ չլինելու համար, սրի և կրակի զոհեր չլինելու համար։ Խոցված հայր և մայր չլինելու համար ու այդ պայքարը նվիրում է հայ մարտիկներին, քաջ մարտիկներին։ Գրիչը պիտի լինի սրտի հնոցի կրակը, խառնող անթրոցը և վրեժ երգող բանաստեղծի եղեգնյա գրչից բոց է ելնում։

## Գաղափարական բովանդակություն և թեմաներ
«Ձոն» բանաստեղծությունը բարձրացնում է մի շարք խորքային գաղափարներ.

* **Հայրենիքի փառաբանում.** Վարուժանը այս բանաստեղծությունը ձոնել է հայրենիքին, որը անցել է բազում փորձությունների միջով, սակայն շարունակում է կանգնել:
* **Ազատագրական պայքար.** Հեղինակը փառաբանում է հայ և քաջ մարտիկներին և ցույց տալիս, որ պայքարն է պահում ժողովուրդներին:
* **Ազգային ինքնություն և ավանդույթներ.** Բանաստեղծությունը խորհրդանշում է հայ ժողովրդի դարավոր կապը հողի հետ, նրա գոյատևման և ինքնության հիմնասյունները։

## Գեղարվեստական առանձնահատկություններ
«Ձոն» բանաստեղծությունը աչքի է ընկնում իր հարուստ պատկերավորումներով, մետաֆորներով և համեմատություններով։ Վարուժանը հմտորեն օգտագործում է բնապատկերային տարրերը՝ ստեղծելով վառ և զգայական նկարագրություններ։ Նրա լեզուն հարուստ է հնատիպ բառերով և արտահայտություններով, որոնք բանաստեղծությանը տալիս են ազգային և դասական շունչ։

## Ծանոթագրություններ

## Աղբյուրներ
* 
* 
* 
* 

Կատեգորիա:1914 թվականի գրականություն
Կատեգորիա:Դանիել Վարուժանի ստեղծագործություններ
Կատեգորիա:Հայ գրականություն
Կատեգորիա:Հայկական բանաստեղծություններ
Կատեգորիա:Հայրենասիրական բանաստեղծություններ
The Bird of a Thousand Voices

***«The Bird of a Thousand Voices»***, Տիգրան Համասյանի տասնմեկերորդ ստուդիական ալբոմը։ Այն թողարկվել է Nonesuch Records-ի կողմից 2024 թվականի օգոստոսի 30-ին։ Ալբոմը հիմնված է հայկական ժողովրդական «Հազարան Բլբուլ» հեքիաթի՝ բանաստեղծուհի Սերինեյի մշակման վրա։

## Տեսախաղ
Ստեղծվել է տեսախաղ` «The Kingdom» անունով։ Խաղը 2D պլատֆորմեր է, որտեղ խաղացողը խաղում է հեքիաթի հերոս՝ արքայազն Արեգի դերում։ Խաղում օգտագործվում է ալբոմի համանուն երգը։

## Երգացանկ

## Կատարողներ
* Տիգրան Համասյան - դաշնամուր, սինթեզատոր, վոկալ
* Արենի Աղբաբյան - վոկալ
* Սոֆիա Ջերնբերգ - վոկալ
* Վահրամ Սարգսյան - վոկալ
* Լեյթ Սիդիկ - ջութակ
* Մարկ Կարապետյան - Էլեկտրական բաս-կիթառ
* Նեյթ Վուդ - հարվածային գործիքներ, էլեկտրական բաս-կիթառ

## Ծանոթագրություններ

## Արտաքին հղումներ
* Տեսախաղ

Կատեգորիա:2024 ալբոմներ
Կատեգորիա:Պրոգրեսիվ երաժշտություն
Պարագվայի գրականություն

**[[Պարագվայ|Պարագվայի]] [[Գրականություն|գրականության]]** հիմնարար առանձնահատկությունը նրա երկլեզուությունն է՝ այն գրվում է իսպաներենով և գուարանիով ՝ բնիկ բնակչության լեզվով, որը ստացել է գրական լեզվի կարգավիճակ։ Պարագվայում գրականությունը զարգանում է երկրի անկախացումից հետո: Այն զարգացել է իսպաներեն և հնդկացիական գուարանի լեզուներով։ Գաղութացման շրջանում (16-րդ դարի սկիզբ - 19-րդ դարի սկիզբ) գրավոր գրականություն գրեթե չի եղել։ Արյունահեղ պատերազմները, երկարատև բռնակալական ռեժիմը, տնտեսական հետամնացությունը պայմանավորեցին գրականության դանդաղ զարգացումը։ Պարագվայի առաջին բանաստեղծն էր հայրենասիրական քնարերգություն|քնարերգության ստեղծող Ն․ Մ․ Տալավերան (1839 - 1867)։ 20-րդ դարի սկզբինն պատմավանդույթներով և բանահյուսություն|բանահյուսությամբ ոգեշնչված ազգային պոեզիան ներթափանցվեց լուսավորական գաղափարներով (Ի է․ 0’Լիրայի «Մեր հերոսապատումը»)։ Գուարանի բանահյուսության առաջին անթոլոգիայի («Անտառային ծաղիկներ», 1917) լույս տեսնելուց հետո բանաստեղծ Ա․ Գուանեսը (1872-1926) սկսեց ստեղծագործել երկու լեզվով։ Գուարանի լեզվով էր գրում նաև Մ․ Օրտիս Գեռերոն (1897-1933)։ Բանաստեղծ Կոռեան (1908-1954) մեծ ավանդներ դրեց ազգային դրամատուրգիայում։ 30-ական թթ․ պոեզիան, կրելով համաշխարհային պոեզիաի ազդեցությունը, փնտրում էր նոր արտահայտչամիջոցներ, հագենում սոցիալական թեմաներով։ Այդ շրջանում հայտնի դարձան ․ Կամպոս Սերվերան (1908 -1953), Ի․ Պլան, Ա․ Ռոա Բաստոսը (ծնվել է 1917), է․ Ռոմերոն (ծնվել է 1926), Չակոյան պատերազմների (1932-1935) դեպքերին են վիրված Ա․ Վալդովինոսի, Ի*․ Վիլյարեոյի, Պաստոր Բենիտեսի վավերագրական վիպակներն ու պատմվածքները։

## Պատմություն
Պարագվայական գրականությունը համարվում է Հարավային Ամերիկայի ամենաչուսումնասիրված գրականություններից մեկը: Մինչև 19-րդ դարը ինքնատիպ գրականություն գրեթե չէր զարգանում. որոշակի ճանաչում ձեռք բերեցին բանաստեղծ Նատալիսիո Տալավերան (1839-1867), ազգային օրհներգի հեղինակը և վիպասան Խուան Քրիսոստոմո Սենտուրիոնը (1840-1909), որը 1877 թվականին հրատարակեց պարագվայական առաջին վեպը՝ «Գուալբերտոյի գիշերային ճանապարհորդությունը կամ բացակա մարդու մտորումները»։ 20-րդ դարում ամենանշանակալի գրողներն էին պատմական վեպի հեղինակ Աուգուստո Ռոա Բաստոսը (1917-2005) և կանանց շարժման ակտիվ մասնակից բանաստեղծուհի Ժոզեֆինա Պլանը:

20-րդ դարի սկզբից ի վեր գուարանիական բանահյուսության նկատմամբ ուշադրությունը կտրուկ աճել է. 1917 թվականին գուարանիական պոեզիայի «Անտառի ծաղիկներ» անթոլոգիայի հրատարակումից հետո Ա. Գուանեսը (1872-1926) սկսեց բանաստեղծություններ գրել հնդկական լեզվով։ Մ. Օրտիս Գուարանի լեզվով ստեղծած պոեզիան (1897-1933) վայելում էր բացառիկ ժողովրդականություն։ Ազգային դրամայի հիմնադիր և պարագվայական թատրոնի կազմակերպիչ Խուլիո Կորեան, ով հակված էր պատկերելու սոցիալական հակամարտությունները, գրել է գուարանի լեզվով։ Կորեայի բանաստեղծական ոճը հիմնված էր ժողովրդական լեզվի վրա; այս գիծը մասամբ շարունակել են բանաստեղծներ Հ. Կոնսեպսիոն Օրտիս և Վիսենտե Լամոս  .

## Ներկայացուցիչներ
Գոյություն ունի «Պարագվայի գրականության համառոտ բառարան»

* Ռոա Բաստոս, Աուգուստո
* Մոնտոյա, Անտոնիո Ռուիս դե
* Դա Կոստա, Խուան Կառլոս
* Կարդենաս, Բեռնարդինո դե
* Պլա, Ժոզեֆինա
* Artecona de Thompson, Մարիա Լուիզա

## Ծանոթագրություններ

Կատեգորիա:Պարագվայի մշակույթ
Կատեգորիա:Գրականություն ըստ երկրի
Կատեգորիա:Իսպաներեն գրականություն
Ռադվա Աշուր

**Ռադվա Աշուր** (, ), եգիպտացի գրող:

## Կենսագրություն
Ծնվել է Էլ Մանաուլում՝ իրավաբան և գրականության էնտուզիաստ Մուստաֆա Աշուրի և բանաստեղծուհի, նկարչուհի Մայ Ազամի ընտանիքում։ 1967 թվականին ավարտել է Էլ Գիզայի Կահիրեի համալսարանը՝ ստանալով բակալավրի աստիճան։ 1975 թվականին ավարտել է Մասաչուեսթի Էմըրսթի համալսարանը՝ ստանալով աֆրոամերիկյան գրականության դոկտորի աստիճան։ Նրա դիպլոմային աշխատանքը կոչվում է «Աֆրոամերիկյան քննադատական ստեղծագործությունների ուսումնասիրություն»։ Դոկտորական ատենախոսության պաշտպանությանը նախապատրաստվելիս նշվել է որպես անգլերենով առաջին դոկտորանտ, որն ուսումնասիրել է աֆրոամերիկացիների գրականությունը։ Դասավանդել է Կահիրեի Այն Շամսի համալսարանում։ 1969-1980-ական թվականներին զբաղվել է կրթությամբ, որդու դաստիարակությամբ և եղել է ակտիվիստ։ 1970 թվականին ամուսնացել է պաղիստինցի Մուրիդ Բարգուտի հետ։ 1977 թվականին ունեցել են որդի՝ Թամիմ Ալ Բարգուտին, որը հետագայում դարձել է բանաստեղծ։ Նույն թվականին նրա ամուսինը Եգիպտոսից արտաքսվել է Հունգարիա, բայց Ռադվան որդու հետ հաճախ էր այցելում նրան։

1990-1993 թվականներին որպես անգլերենի և գրականության ամբիոնի վարիչ՝ աշխատել է Այն Շամսի համալսարանի արվեստի ֆակուլտետում, ինչպես նաև դասավանդել է համալսարանում և ղեկավարել է հետազոտությունների և ատենախոսությունների ուղղությունը։

Այնուհետև վերադարձել է գրաքննադատության բնագավառ, որտեղ հրապարակել է կիրառական քննադատության բնագավառում աշխատությունների ժողովածու և իր ներդրումն է ունեցել «Արաբ գրողի հանրագիտարանում» (2004), ղեկավարել է Քեմբրիջի գրական քննադատության հանրագիտարանի իններորդ մասի թարգմանությունը (2005)։

1999-2012  թվականներին հրատարակել է չորս վեպ և մեկ պատմվածքների ժողովածու, որոնցից  ամենակարևորը «Տանտուրիան» (2011) է և Լեդի Յանգի անեկդոտային պատմվածքների ժողովածուն։

2007 թվականին Հունաստանում արժանացել է Կոնստանտին Կվավիսի միջազգային գրական մրցանակի, իսկ 2008 թվականին հրատարակել է Մուրիդ Բարգուտիի բանաստեղծությունների անթոլոգիայի անգլերեն թարգմանությունը՝ «Կեսգիշեր և այլ բանաստեղծություններ» վերնագրով։

Մուրիդ Բարգուտին գրել է բազմաթիվ նամակներ և բանաստեղծություններ՝ արտահայտելով իր անկեղծ զգացմունքները կնոջ հանդեպ: Ռադվան էլ իր հերթին սիրային նամակներ է փոխանցել նրա։

Մահացել է 2014 թվականի նոյեմբերի 30-ին ամիսներ տևած առողջական խնդիրներից հետո։

## Ծանոթագրություններ

 
Կատեգորիա:20-րդ դարի վիպասաններ
Կատեգորիա:Եգիպտացի գրողներ
Կատեգորիա:Եգիպտացի կին գրողներ
Կատեգորիա:Եգիպտացի վիպասաններ
Կատեգորիա:Կին վիպասաններ
Նիկոլաս Կարելիս

**Նիկոլաս Կարելիս** (հուն. Νικόλαος Καρέλης, ), հույն ֆուտբոլիստ, հարձակվող։ Հունաստանի ազգային հավաքականի խաղացող։

### Ակումբային
2008 թվականի ապրիլի 20-ին Հունաստանի Սուպերլիգայի շրջանակներում «Քսանթիի» դեմ խաղում (2:0), որում նա փոխարինման է դուրս եկել 78-րդ րոպեին, նորամուտն է նշել «Էրգոտելիսի» կազմում: Այս հանդիպմանը խաղադաշտում հայտնվելու շնորհիվ Կարելիսը դարձել է ամենաերիտասրդ ֆուտբոլիստը, որ «Էրգոտելիսի» կազմում երբևէ խաղացել է Հունաստանի բարձրագույն լիգայում:

2008 թվականի գարնանը փորձաշրջան անցնելու նպատակով մեկնել է Լոնդոնի «Արսենալ», որի շրջանակներում մասնակցել է Իտալիայում անցկացված երիտասարդական մրցաշարին, որտեղ խփել է 2 գոլ, և երիտասարդ «արսենալցիները» դարձել են մրցաշարի հաղթող։ Բայց խաղացողը չի կարողացել պայմանագիր կնքել ակումբի հետ, քանի որ դեռ տասնութ տարեկանը չէր լրացել: Ավելի ուշ անգլիացիները կորցրել են հետաքրքրությունը հույնի նկատմամբ և պայմանագիր այդպես էլ չի կնքվել։

2011 թվականի ապրիլի 17-ին «Պանսերայկոսի» հետ խաղում Նիկոլասը խփել է առաջին գոլը «Էրգոտելիսի» կազմում:

2012 թվականի հուլիսին Նիկոլասը փորձաշրջան անցնելու նպատակով տեղափոխվել է ռուսական «Ամկար» ակումբ: Գոլ է խփել լեհական «Կաշուբիա» թիմի հետ ընկերական խաղում (4:0), որը դարձել է խաղացողի առաջինը պերմցիների թիմում։ Հուլիսի 31-ին պայմանագիր է կնքել ակումբի հետ: Օգոստոսի 12-ին «Մորդովիայի» հետ առաջնության խաղում, որում նա փոխարինման է դուրս էկել 78-րդ րոպեին (0:0)՝ թիմի կազմում նշելով նորամուտը:

2013 թվականի հուլիսի 31-ին քառամյա պայմանագիր է կնքել հունական «Պանաթինաիկոսի» հետ:

2016 թվականի հունվարի 12-ին Կերալիսը տեղափոխվել է բելգիական «Գենկ»։

**<big>Ազգային հավաքականում</big>**

Ազգային հավաքականում 2008- 2011 թվականներին խաղացել է Հունաստանի մինչև 17 և 19 տարեկանների երիտասարդական հավաքականներում։ 2011 թվականից մինչև 2013 թվակականը Հունաստանի երիտասարդական հավաքականի խաղացող էր։

## Նվաճումներ
***Պանաթինաիկոս***

Հունաստանի գավաթի գավաթակիր՝ 2013/14

## Վիճակագրություն
### Ակումբներում
2016 թվականի մարտի 24-ի դրությամբ

### Ազգային հավաքականում
**Ընդամենը՝ 11 խաղ / 2 գոլ, 1 հաղթանակ, 4 ոչ-ոքի, 6 պարտություն։**

## Ծանոթագրություններ

 
Կատեգորիա:Պանաթինաիկոսի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Ամկար Պերմի ֆուտբոլիստներ
Կատեգորիա:ԱԴՕ Դեն Հաագի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Բեբրա

**Բեբրա** (), քաղաք Գերմանիայում, Հեսսեն երկրամասում։ Ենթակա է Կասելի վարչական շրջանին։ Մտնում է Հերսֆելդ-Ռոտենբուրգ շրջանի կազմի մեջ։  Բնակչությունը կազմում է 13 789 մարդ (2010 թվականի դեկտեմբերի 31-ի տվյալներով)։ Զբաղեցնում է 93,63 կմ² տարածք։  Պաշտոնական կոդ՝ 06 6 32 003։

## Աշխարհագրություն
Բեբրան գտնվում է Հերսֆելդ-Ռոտենբուրգ շրջանում՝ Կասելից մոտ 45 կմ հարավ-արևելք՝ Ֆուլդա գետի ափին: Հյուսիսում քաղաքը շրջապատված է Շտյոլցինգեր լեռներով, արևելքում՝ Ռիխելսդորֆեր լեռներով, հարավ-արևելքում՝ Զոյլինգսվալդ լեռներով, իսկ հարավ-արևելքում՝ Կնյուլով լեռներով։ Հարևան ամենամեծ քաղաքներն են Ռոտենբուրգը և Բադ Հերսֆելդը։

Բեբրա քաղաքի մերձակայքում Ֆուլդա գետն են թափվում Բեբրա, Զոլց, Լյուդեր և Ուլֆե գետերը, իսկ Ուլֆեին՝ Իբա գետը։ 

Բեբրան սահմանակից է Կորնբերգ, Նենտերսհաուզեն, Ռոնսհաուզեն, Լյուդվիգզաու և Ռոտենբուրգ մունիցիպալիտետներին։

## Պատմություն
«Բեբրա» անվանումը ծագել է  («Գյուղ Կուղբ գետի վրա », *Biber* բառը մինչ օրս գերմաներեն նշանակում է «կուղբ»)։ Ի սկզբանե քաղաքը կոչվել է Բիբերա (), իսկ հետագայում և մինչ օրս՝ Բեբրա: Առաջին գրավոր հիշատակումը վերաբերում է Հերսֆելդի աբբայության սեփականության գրանցամատյանին, որը կոչվել է Breviarium sancti Lulli: Այս փաստաթղթում վանքի սեփականությունը Բեբրայում գրանցված է 2-րդ աղյուսակում, որը վերաբերում է 755-786 թվականներին։ Հաջորդ մի քանի դարերի ընթացքում բնակավայրը մնացել է գյուղատնտեսական գյուղ։  Չնայած այն հանգամանքին, որ արդեն այդ ժամանակ այս վայրում հանդիպում էին կարևոր տրանսպորտային հոսքեր, առաջին անգամ լանդգրաֆ գյուղ այն կոչվել է 1386 թվականին Ռոտենբուրգի կանցլերում։ Քաղաքը կապ է ունեցել արևելքում՝ Այզենախի միջոցով դեպի Հալլե, իսկ Ֆուլդայի հովտով ձգվող փոստային ճանապարհը կապել է տարածաշրջանը հարավային Գերմանիայի հետ։ Այնուամենայնիվ, այդ ժամանակ շրջակայքում գերիշխել է մոտ վեց կիլոմետր հեռավորությամբ գտնվող Ռոտենբուրգը, որը մոտավորապես 1470 թվականից ունեցել է փոքր բնակելի քաղաքի կարգավիճակ (Հեսսեն-Ռոտենբուրգ)։ Բեբրան Ռոտենբուրգի շրջանի դատարանի իրավասության վայրն էր:

19-րդ դարի կեսերին քաղաքը դարձել է կարևոր երկաթուղային հանգույց։ Քաղաքի բնակչությունը 70 տարվա ընթացքում 1946 թվականին 1300-ից հասել է 5063-ի։ 1935 թվականի սեպտեմբերի 20-ին Հեսսեն-Նասաու նահանգի նախագահ Ֆիլիպի՝ Հեսսենի արքայազնի կողմից ստացել է քաղաքի կարգավիճակ։

Գերմանիայի Դեմոկրատական Հանրապետության ժամանակ քաղաքն ունեցել է անցակետ Արևմտյան և Արևելյան Գերմանիայի միջև։

## Պատկերասրահ

Պատկեր:Altes_Rathaus_Bebra.jpg| 
Պատկեր:Evangelische_Kirche_Bebra.jpg| 
Պատկեր:Bebra_Rathaus.jpeg| 
Պատկեր:Bebra_Wasserturm.jpeg| 


## Ծանոթագրություններ

Կատեգորիա:Գերմանիա
Կատեգորիա:Գերմանիայի քաղաքներ
Տեժի Սավանիե

**Տեժի Տեդի Սավանիե** (, ),  ֆրանսիացի ֆուտբոլիստ, «Մոնպելիե» ակումբի կիսապաշտպան։ Հանդես է եկել Ֆրանսիայի օլիմպիական հավաքականի կազմում։

## Ակումբային կարիերա
### Սկզբնական կարիերա
Սավանիեն իր պրոֆեսիոնալ կարիերան սկսել է «Մոնպելիեի» պահեստային թիմում։ 2011 թվականին նա տեղափոխվեց Լիգա 2-ի «Արլ-Ավինյոն» ակումբ։ Իր առաջին մրցաշրջանում ակումբի կազմում Սավանիեն խփեց դեբյուտային գոլը «Լանսի» դեմ տնային խաղում։

### «Նիմ»
2015 թվականի օգոստոսին Սավանիեն միացավ «Նիմ» ակումբին մեկ տարվա պայմանագրով՝ ևս մեկ տարով երկարաձգելու իրավունքով։ Երկու տարի անց նա երկարաձգեց պայմանագիրը մինչև 2020 թվականը։ 2017/18 մրցաշրջանում Սավանիեն օգնեց «կոկորդիլոսներին» զբաղեցնել Լիգա 2-ի երկրորդ տեղը, և ակումբը 1993 թվականից հետո առաջին անգամ դուրս եկավ Լիգա 1։ Նա և իր թիմակիցները՝ Ումուտ Բոզոկն ու Ռաշիդ Ալիուին, ընդգրկվել էին տարվա խորհրդանշական հավաքականում՝ ըստ ՆՍՊՖ-ի (Ֆրանսիայի պրոֆեսիոնալ ֆուտբոլիստների ազգային միություն)։

Իր առաջին մրցաշրջանում Լիգա 1-ում Սավանիեն օգնեց «Նիմին» զբաղեցնել 9-րդ տեղը։ Նա դարձավ առաջնության լավագույն գոլային փոխանցումների հեղինակ՝ 14 արդյունավետ փոխանցումով՝ առաջ անցնելով Անխել Դի Մարիայից և Նիկոլա Պեպեից (երկուսն էլ՝ 11-ական)։ Եվրոպայի թոփ-5 լիգաների մեջ Սավանիեն գոլային փոխանցումների քանակով զիջեց միայն Էդեն Ազարին, ով ուներ 15։

### Վերադարձ «Մոնպելիե»
2019 թվականի հուլիսին Սավանիեն վերադարձավ «Մոնպելյե»։ Ակումբը նրա համար վճարեց մոտավորապես 10 միլիոն եվրո, ինչը դարձավ ակումբի պատմության մեջ ամենամեծ տրանսֆերային գումարը։

## Միջազգային կարիերա
Սավանիեն ընդգրկվել էր Ֆրանսիայի օլիմպիական հավաքականի կազմում՝ մասնակցելու 2020 թվականի ամառային Օլիմպիական խաղերին Տոկիոյում։ Խմբային փուլում երկրորդ տուրի ընթացքում՝ Հարավային Աֆրիկայի դեմ խաղում, Սավանիեն խփեց գոլ 90+2-րդ րոպեին, որը դարձավ խաղի հաղթական՝ 4:3։

## Անձնական կյանք
Սավանիեն ծնվել է Մոնպելիեում՝ գնչուների ընտանիքում և մինչ այժմ ապրում է իր ծնողների հետ Ֆիգերոլ քաղաքում։ Երբ նա խաղում էր «Արլ-Ավինյոնում», նա վարձակալում էր բնակարան իր մոր հետ միասին։ Նա ապրում է մոտ 60 քառակուսի մետր մակերեսով բնակարանում՝ Ֆիգերոլի բնակելի համալիրում։ Ազատ ժամանակը անցկացնում էր բարբեքյու պատրաստելով և պետանկ խաղալով։ Երբեք արձակուրդին արտերկիր չի գնացել, նախընտրել է հանգստանալ տանից 7 կմ հեռավորության վրա գտնվող քեմփինգում՝ ընտանիքի և ընկերների հետ։

## Ծանոթագրություններ

## Հղումներ
*Профиль на сайте FFF
*Профиль на foot-national.com
*
 
Կատեգորիա:Ֆրանսիացի ֆուտբոլիստներ
Անտոն Չեխովի հուշարձան (Բադենվայլեր)

**Անտոն Չեխովի հուշարձան** (), հուշարձան, որը տեղադրվել է Գերմանիայի Բադենվայլեր քաղաքում 1908 թվականին: Այն Անտոն Չեխովի առաջին հուշարձանն է աշխարհում:

## 1908 թվականի հուշարձան
1908 թվականին Գերմանիայի Բադենվայլեր քաղաքի այգում բացվեց Անտոն Պավլովիչ Չեխովի առաջին հուշարձանը։ Այն ստեղծվել է Կոնստանտին Ստանիսլավսկու նախաձեռնությամբ, որը գրող Պ. Բոբորիկինի և գրականագետ Ա. Վեսելովսկու հետ նույնպես ներկա էր հուշարձանի բացմանը:

Հուշարձանի հեղինակը ռուս քանդակագործ Ն. Շլեյֆերն էր: Հուշարձանը պատրաստված էր բրոնզից: Չեխովի կիսանդրին տեղադրվել է կանաչ լանջին՝ ցրված քարերի մեջ: Բադենվայլերում 1908 թվականին բացված հուշարձանը դարձել է Ա. Պ. Չեխովի հիշատակին կանգնեցված առաջին հուշարձանն աշխարհում: Այն ստեղծվել է, ի թիվս այլ բաների, ռուսների նվիրատվությունների շնորհիվ:

Բադենվայլերում Չեխովի հուշարձանի բացման ժամանակ տեղի է ունեցել հանդիսավոր միջոցառում։ Հուշարձանի շուրջ ծաղիկներ են դրվել, հանրության համար հարթակ է տեղադրվել, և ներկա են եղել բազմաթիվ լուսանկարիչներ: Ա. Պ. Չեխովի հիշատակի արարողությունից հետո տեղի է ունեցել բացման արարողությունը, որի ընթացքում հնչել են հանդիսավոր ելույթներ։ Ելույթ են ունեցել հոֆմայստեր Դ. Ա. Այխլերը, ակադեմիկոսներ Ա. Ն. Վեսելովսկին, Պ. Դ. Բոբորիկինը և Մոսկվայի գեղարվեստական թատրոնի տնօրեն Կոնստանտին Ստանիսլավսկին։ Հուշարձանը աչքի է ընկել իր նրբագեղ տեսքով:

Բացումից հետո հյուրանոցներից մեկի տեռասում տեղի է ունեցել հանդիսավոր նախաճաշ՝ երաժշտությամբ, որի ընթացքում կատարվել են ռուս կոմպոզիտորների ստեղծագործություններ:

Առաջին համաշխարհային պատերազմի ավարտին այս հուշարձանից մնացել է միայն պատվանդանը, քանի որ կիսանդրին ուղարկվել էր հալեցման՝ մյուս հուշարձանների հետ միասին։ Քարի վրա պահպանվել է հետևյալ արձանագրությունը. «Լավ մարդուն և բժշկին» և «Մեծ գրողին՝ Անտոն Չեխովին»:

1964 թվականին Ա. Պ. Չեխովի առաջին հուշարձանի տեղադրման վայր են այցելել խորհրդային լրագրողներ:

## 1992 թվականի հուշարձան
1992 թվականին Բադենվայլերում Ա.Պ. Չեխովի հուշարձանը վերականգնվել է Սախալինի բնակիչների շնորհիվ: Նոր հուշարձանի հեղինակը սախալինցի քանդակագործ Վլադիմիր Չեբոտարևն է: Հուշարձանը տեղադրվել է 1908 թվականի հին պատվանդանի վրա, Չեխովը պատկերված է բարձրացված օձիքով: Այցելուների ավելի մեծ հարմարության համար այս վայրում բացվել է նոր արահետ զբոսանքի համար:Նոր հուշարձանը Սախալինից բերել է Չեխովի «Սախալին կղզի» մեկ գրքի թանգարանի տնօրեն Գեորգի Միրոմանովը: Նոր հուշարձանը նույնպես ձուլված է բրոնզից:


Anton Chekhov in Badenweiler 01.JPG
Anton Chekhov in Badenweiler 02.JPG
Anton Chekhov in Badenweiler 03.JPG
Anton Chekhov in Badenweiler 05.JPG
Anton Chekhov in Badenweiler 04.JPG
Anton Tschechow Denkmal.JPG


## Ծանոթագրություններ

## Գրականություն
* 
* 
* 
* 

Կատեգորիա:1992 կառուցումն ավարտված շենքեր և կառույցներ
Կատեգորիա:1992 հիմնադրումներ Գերմանիայում
Կատեգորիա:Կոթողներ
Յոթերորդ օրվա ադվենտիստական քոլեջների և համալսարանների ցանկ

Ստորև ներկայացված են Յոթերորդ օրվա ադվենտիստների եկեղեցուն պատկանող և նրա կողմից շահագործվող քոլեջների և համալսարանների ցանկը (հաստատությունները ներկայացված են մասամբ)։

## Հյուսիսային Ամերիկա
*Էնդրյուսի համալսարան, Միչիգան
*Լոմա Լինդայի համալսարան, Կալիֆոռնիա
*Լա Սիեռա համալսարան, Ռիվերսայդ (Կալիֆոռնիա)
*Վաշինգտոնի ադվենտիստական համալսարան, Տակոմա Պարկ, Մերիլենդ
*Հարավային ադվենտիստական համալսարան, Քոլիջդեյլ, Թենեսի
*Հարավարևմտյան ադվենտիստական համալսարան, Քին, Տեխաս
*Օքվուդի համալսարան, Հանթսվիլ, Ալաբամա
*Ուոլա Ուոլայի համալսարան, Վաշինգտոնի նահանգ
*ԱդվենտՀելթ համալսարան

## Միջամերիկյան բաժանմունք
*Հյուսիսային կարիբյան համալսարան, Ճամայկա
*Կենտրոնական Ամերիկայի ադվենտիստական համալսարան
*Վենեսուելայի ադվենտիստական համալսարան
*Դոմինիկյան ադվենտիստական համալսարան

## Հարավամերիկյան բաժանմունք
## Եվրոպա
*Ֆրիդենսաուի ադվենտիստական համալսարան, Գերմանիա
*Ֆրանսիայի ադվենտիստական համալսարան, Ֆրանսիա
*Նյուբոլդի քոլեջ, Միացյալ Թագավորություն
*Իտալիայի Վիլլա Ավրորա ադվենտիստական համալսարան, Իտալիա
*Հունգարիայի ադվենտիստական աստվածաբանական քոլեջ, Հունգարիա
*Ռումինական ադվենտիստական բուժքույրական դպրոց, Ռումինիա
*Ռումինիայի ադվենտիստական առողջապահական քոլեջ, Ռումինիա
*Չերնիկայի Ադվենտուս համալսարան, Ռումինիա
*Լեհաստանի աստվածաբանության և հումանիտար գիտությունների քոլեջ, Լեհաստան
*Ադրիատիկ Միության քոլեջ, Խորվաթիա
*Ուկրաինայի արվեստի և գիտության ինստիտուտ, Ուկրաինա

## Եվրո-ասիական բաժանմունք
*Զաօկսկի ադվենտիստական համալսարան, Ռուսաստան, Տուլայի մարզ, Զաօկսկի շրջան

## Հարավ-Խացաղօվկյանոսյան բաժանմունք
*Ավոնդեյլի համալսարան, Ավստրալիա
*Խաղաղօվկիանոսյան ադվենտիստական համալսարան, Պապուա Նոր Գվինեա

## Աֆրիկա
*Աֆրիկայի ադվենտիստական համալսարան, Նայրոբի, Քենիա
*Կենտրոնական Աֆրիկայի ադվենտիստական համալսարան, Կիգալի, Ռուանդա
*Արևմտյան Կոնգոյի ադվենտիստական համալսարան, Կինշասա, Կոնգոյի Դեմոկրատական Հանրապետություն

## Տես նաև
*Յոթերորդ օրվա ադվենտիստների եկեղեցի
*Ադվենտիստական կրթական համակարգ
*Ադվենտիստական հավատարմագրման ասոցիացիա
*Յոթերորդ օրվա ադվենտիստների եկեղեցու հայտնի անդամների ցանկ
*28 դավանաբանական հիմունքներ

## Ծանոթագրություններ

Կատեգորիա:ԱՄՆ-ի համալսարաններ
Կատեգորիա:Ասիայի բարձրագույն ուսումնական հաստատություններ
Կատեգորիա:Բողոքականություն
Կատեգորիա:Համալսարանների ցանկեր
Ջեֆ Բեզոսի և Լորեն Սանչեսի հարսանիք

[մինի|Փողոցային [գրաֆիտիներ Բեզոսի դեմ]]
**Ջեֆ Բեզոսի և Լորեն Սանչեսի հարսանիքը** ամերիկացի գործարար Ջեֆ Բեզոսի և ամերիկացի հեռուստալրագրող Լորեն Սանչեսի պսակադրության արարողությունը, որը տեղի է ունեցել 2025 թվականի հունիսի 26-ից 28-ն ընկած ժամանակահատվածում,  Իտալիայի Վենետիկ քաղաքում, որից հետո նորապսակները 500 միլիոն դոլար արժողությամբ սեփական զբոսանավով մեկնել են հարսանեկան ճամփորդության։

## Պատմություն
Հունիսի 26-ից քաղաքի որոշ շրջաններ փակվել էին զբոսաշրջիկների և տեղացիների համար (Սան Ջորջո Մաջորե կղզի, Մադոննա դելլ’Օրտո եկեղեցու շրջակայքի ջրանցքները և Վենետիկյան Արսենալի տարածքը): Քաղաքում ներդրվել են անվտանգության ուժեղացված ծառայություններ, հայտնվել են բազմաթիվ ոստիկաններ, նորապսակներին և նրանց հյուրերին պաշտպանելու համար ներգրավվել են զինվորականներ և նույնիսկ դիպուկահարներ։

Պսակի արարողությունը կայացել է Սան Ջորջո Մաջորե կղզում՝ Սուրբ Մարկոսի հրապարակի դիմաց։ Հունիսի 26-ի երեկոյան՝ հարսանիքի առաջին օրը, ավարտվել է Կանարեջո շրջանում, Մադոննա դելլ’Օրտո եկեղեցում։ Բեզոսի և Սանչեսի պսակի ընդունելությունը բողոքների պատճառով տեղափոխվել է քաղաքի ավելի քիչ մարդաշատ հատված՝ Վենետիկյան Արսենալի տարածքի մոտակայք։

Հարսանեկան հանդիսություններին մասնակցել են մոտ 250 հյուր, որոնց թվում են եղել ձեռնարկատեր Բիլ Գեյթսը, ԱՄՆ նախագահի դուստր Իվանկա Թրամփը, երաժիշտներ և դերասաններ Բարբրա Ստրեյզանդը, Էլթոն Ջոնը, Միք Ջագերը, Լեոնարդո Դի Կապրիոն, Օրլանդո Բլումը, Լեդի Գագան, հեռուստահաղորդավար Օփրա Ուինֆրին։

Բեզոսը, որի կարողությունը գնահատվում է 220 միլիարդ դոլար, երկու միլիոն եվրո է նվիրաբերել Վենետիկի տարբեր հաստատություններին և հորդորել է իր հյուրերին՝ նվերների փոխարեն գումարներ փոխանցել քաղաքի վերականգնման համար։

Վենետիկի բնակիչների մի մասը շնորհակալություն է հայտնել Բեզոսին քաղաքի պատմական ժառանգությանը աջակցելու համար, մյուսները դեմ են եղել նրա այցին։ Մոտ երկու շաբաթ առաջ տեղի ակտիվիստները սկսել են բողոքի ցույցեր հարսանիքի դեմ։ Մի քանի տեղական կազմակերպություններ միավորվել են «No Space for Bezos» («Վայր չկա Բեզոսի համար») շարժման մեջ։ Հարսանիքի հակառակորդները զայրացել են հարուստ հյուրերի և մամուլի «ներխուժումից» քաղաք, քանի որ «բոլորի համար բաց տարածքները պարզապես վարձակալվել էին»։ Վենետիկի քաղաքապետ Լուիջի Բրունյարոյի հասցեին հնչել են մեղադրանքներ քաղաքի «վաճառքի» համար։ Բացի այդ, ակտիվիստները միլիարդատիրոջը մեղադրել են անիմաստ ծախսերի մեջ՝ նշելով. «Այդ գումարով կարելի էր վերականգնել Գազան»։

## Ծանոթագրություններ

## Արտաքին հղումներ
*
Ничего дороже любви: сколько стоила грандиозная свадьба Джеффа Безоса и Лорен Санчес
*All About Lauren Sánchez's 30-Carat Engagement Ring From Jeff Bezos (Including Its Massive Price Tag)

Կատեգորիա:Հարսանիք
Նիկոլայ Շլեյֆեր

**Նիկոլայ Շլեյֆեր** (, ), ռուս քանդակագործ, կայսերական արքունիքի սենեկապետ, պետական խորհրդական:

## Կենսագրություն
Ծնվել է 1864 թվականին ռազմական ինժեներ Գեորգի Իվանովիչ Շլեյֆերի ընտանիքում։ Նա թաղված է Հռոմի ոչ կաթոլիկ գերեզմանատանը, որտեղ թաղված են նաև նրա կինը՝ Ելենա Նիկոլաևնա Շլեյֆերը (1867-1954, ծննդ. անունը` Ռոտկովա-Ռոժնովան (Ն. Ա. Ռոտկովա-Ռոժնովայի դուստրը) և որդին՝ Յուրի Նիկոլաևիչ Շլեյֆերը (1905, Մայնի Ֆրանկֆուրտ-1983, Հռոմ)։

## Առավել հայտնի աշխատանքներ
* 1908. Ա. Պ. Չեխովի կիսանդրին (Բադենվայլեր): Կիսանդրին չի պահպանվել:
* 1913. Թուրքեստանի առաջին գեներալ-նահանգապետ Կ. Պ. ֆոն Կաուֆմանի հուշարձանը (Տաշքենդ): Հուշարձանը չի պահպանվել։

## Ընտանիք
* Հայրը` Գեորգի Շլեյֆեր (, 1828-1894). ռուս ռազմական ինժեներ, գեներալ-լեյտենանտ:

## Ծանոթագրություններ

Կատեգորիա:20-րդ դարի քանդակագործներ
Կատեգորիա:1940 մահեր
Կատեգորիա:Նկարիչներ այբբենական կարգով
Ձմերուկի կարծրատիպ

մինի|Ռասիստական փոստային բացիկ, 1909 թվական
**Ձմերուկի կարծրատիպ** (), ամերիկացիների շրջանում տարածված եվրոպական ծագում ունեցող կարծրատիպ՝ աֆրոամերիկացիների ձմերուկի նկատմամբ առանձնահատուկ սիրո մասին։ Թվագրվում է ԱՄՆ-ում ստրկության ժամանակներից և մինչ օրս կիրառվում է ռասիստական շրջանակներում։

Կարծրատիպը ԱՄՆ-ում համարվում է ռասիզմի բավականին բնորոշ դրսևորում։ Միևնույն ժամանակ, կարծրատիպը չի համապատասխանում իրականությանը և բազմիցս հերքվել է։ 1994-1996 թվականների ուսումնասիրությունը ցույց է տվել, որ աֆրոամերիկացիները, որոնք այդ ժամանակ կազմում էին երկրի բնակչության 12,5%-ը, ԱՄՆ-ում սպառում էին ձմերուկի միայն 11,5%-ը:

Չնայած այս ստերեոտիպի ծագումն անհնար է հստակ որոշել, հավանական է, որ այն սկիզբ է առել ստրկության ժամանակաշրջանից։ Ձմերուկի մշակումը տարածված բիզնես էր 19-րդ դարի վերջին ազատություն ստացած աֆրոամերիկացիների շրջանում: Մյուս կողմից, ստրկության կողմնակիցները հաճախ ձմերուկը օգտագործում էին որպես այլաբանություն՝ աֆրոամերիկացիներին նկարագրելով որպես «հասարակ մարդիկ, ովքեր երջանիկ են, երբ ժամանակ առ ժամանակ նրանց առաջ ձմերուկ եք նետում և թույլ տալիս մի փոքր հանգստանալ»։ 19-րդ դարի վերջին և 20-րդ դարի սկզբին մի քանի տասնամյակ այս կարծրատիպը լայն տարածում է գտել ծաղրանկարների, քանդակագործության և երաժշտության մեջ, նույնիսկ ծառայել է որպես դեկորատիվ պատկեր ամենօրյա օգտագործման համար նախատեսված ապրանքների փաթեթավորման համար:

## Ծանոթագրություններ

Կատեգորիա:Ազգային և ռասայական կարծրատիպեր
Կատեգորիա:Կարծրատիպեր
Կատեգորիա:Ռասիզմ
Կատեգորիա:Ձմերուկ
Տարոնի արծիվ (խորհրդանշան)

**Տարոնի արծիվ**, հայ ազգայնականության խորհրդանիշ, հանդիսանում է Ցեղակրոնության խորհրդանիշը

## Նկարագրություն և իմաստ
Արծիվը կանգնած է բարձր ժայռի վրա բացած թևերով՝ իշխող կեցվածքով։ Աջ ճանկով նա ամուր սեղմել է փայլուն երկարաթև թուր, որը խորհրդանշում է ուժ, պաշտպանություն և արդար պայքար։ Ձախ ճանկով արծիվը ճզմել է մի սև օձ, որը ներկայացնում է չար ուժ, դավաճանություն կամ ազգային սպառնալիք։ Նրա կտուցը բաց է՝ կարծես ճչում է կամ գոռում՝ որպես զգոնության կոչ, պատերազմի աղաղակ կամ հաղթանակի կանչ։ Նրա շուրջը տարածված է լուսավոր շողք՝ ընդգծելով նրա աստվածատուր առաքելությունը։ Վերևում երևում են թռչող այլ արծիվներ՝ հնարավոր է, նրա հետեւորդները կամ սերնդի շարունակությունը։ Այս տեսարանն ամբողջությամբ ներկայացնում է ազգային ոգու վերածնունդը, արդարության հաղթանակը և հայրենիքի պաշտպանության պատրաստակամությունը։

## Անվանում
«Տարոնի Արծիվ» անվան մեջ ընդգրկված «Տարոն»-ը հնագույն հայկական գավառ է՝ Մեծ Հայքի Աղձնիք նահանգի կազմում։ Այս գավառը համարվում է հայոց ազգային հերոսական պատմության կենտրոններից մեկը՝ կապված Մամիկոնյանների տոհմի և Վարդանանց պատերազմի հետ։ Ժամանակակից անձնանուն «Տարոն»-ը նույնպես ծագում է այս գավառի անունից։

Տարոն անունը բառացիորեն նշանակում է «Տարոնի բնակիչ» կամ «Տարոնցի»։ Այն հաճախ կիրառվել է որպես անձնանուն՝ արտահայտելով հպարտ կապ պատմական Տարոն գավառի հետ։

## Աղբյուրներ

Կատեգորիա:Տարոնականություն
Արբանյակի արբանյակ

**Արբանյակի արբանյակ,** բնական ծագում ունեցող հիպոթետիկ երկնային մարմին, որը պտտվում է մեկ այլ երկնային մարմնի արբանյակի շուրջ։ Ներկայումս արբանյակների շուրջ բնական արբանյակներ չեն հայտնաբերվել։

## Հնարավոր տարբերակների որոնում
### Լուսին
Անցյալում հարց է բարձրացվել այն մասին, թե արդյոք Լուսինն ունի իր սեփական արբանյակները։ Մասնավորապես, Լուսնի արբանյակի որոնումները (բացասական արդյունքով) իրականացվել են Է. Բարնարդի կողմից՝ օգտագործելով Լուսնի լուսանկարները լուսնի խավարման ժամանակ։ Ուիլիամ Փիքերինգը նույնպես բացասական արդյունքի հանգեց և եզրակացրեց, որ Լուսնի արբանյակը (եթե այն գոյություն ունի) չի կարող ունենալ 3 մետրից ավելի տրամագիծ։
20-րդ դարի երկրորդ կեսին, ավտոմատ կայանների միջոցով Լուսնի գրավիտացիոն դաշտի ուսումնասիրության արդյունքում պարզ դարձավ, որ լուսնային ոչ մի ուղեծիր կայուն չէ։ Ցածր ուղեծրերը արագ քայքայվում են մասկոնների ազդեցության պատճառով, բարձրերը՝ Երկրի և Արևի գրավիտացիոն խանգարման պատճառով։ Սակայն 2001 թվականին, Լուսնի մակերևույթի մանրամասն քարտեզագրումից հետո պարզվեց, որ Լուսնի ուղեծրում անցկացրած ընդհանուր ժամանակը (մի քանի Երկրային օրից մինչև մի քանի տարի) կարող է զգալիորեն աճել այսպես կոչված «սառեցված ուղեծրերում», որոնք հաշվարկվում են գրավիտացիոն անոմալիաների շատ ճշգրիտ հաշվառմամբ։

### Ռեա
Շատ դեպքերում, հիմնական մարմնից եկող մակընթացային ուժերը երկրորդական արբանյակների ուղեծրերը դարձնում են անկայուն։ Սակայն Սատուրնի բնական արբանյակ Ռեայի շուրջ օղակաձև համակարգի ենթադրյալ հայտնաբերումից հետո կատարված հաշվարկները ցույց են տալիս, որ դրա արբանյակները կարող են ունենալ կայուն ուղեծիր։ Բացի այդ հայտնաբերված ենթադրյալ օղակների նեղությունը կարող է նաև վկայել Ռեայի շուրջ հովիվ արբանյակների առկայության մասին։ Սակայն Ռեայի շուրջ օղակի առկայությունը չի հաստատվել «Կասինի» տիեզերանավի կողմից արված լուսանկարներում։

thumb|Օղակաձև լեռնաշղթա Հաբեթ արբանյակի վրա
### Հաբեթ
Հաբեթի հասարակածի վրա օղակաձև լեռնաշղթայի ծագումը բացատրող վարկածներից մեկը ենթադրում էր, որ այն անցյալում ունեցել է արբանյակ։ Արբանյակի կործանումը Հաբեթի վրա ընկնելու ժամանակ կարող էր հանգեցնել նմանատիպ լեռնաշղթայի առաջացմանը։ Սակայն, Հաբեթի այլ պատկերները չեն հաստատում այս վարկածը, բայց վկայում են այս լեռնաշղթայի տեկտոնական ծագման մասին։

## Ծանոթագրություններ

Կատեգորիա:Աստղագիտական մարմիններ
Կատեգորիա:Աստղագիտություն
Կատեգորիա:Արբանյակներ
Կատեգորիա:Արեգակնային համակարգ
Կատեգորիա:Արեգակնային համակարգի մոլորակների արբանյակներ
Կատեգորիա:Երկնային մարմիններ
Կատեգորիա:Հիպոթետիկ մոլորակներ
Կատեգորիա:Մոլորակագիտություն
Ցնորք (բանաստեղծություն, Տերյան)

**«Ցնորք»**, հայ բանաստեղծ Վահան Տերյանի բանաստեղծություններից։

## Պատմություն
«*Ցնորք*» բանաստեղծությունը հեղինակը գրել է 1904 թվականին։ Առաջին անգամ տպագրվել է 1908 թվականին «Գեղարվեստ» հանդեսում (№ 1, էջ 60), ապա «Երկրի ձայնը» շաբաթաթերթում՝ նույն թվականի հունիսի 8-ին (№ 20, էջ 6)։

«Մթնշաղի անուրջներ» շարքի մաս է կազմում։

## Տարբերություններ
#### «Գեղարվեստում»․

#### «Երկրի ձայնում»․

#### «Մթնշաղի անուրջներում»․

#### «Բանաստեղծությունների 1-ին հատորում»․

## Ծանոթագրություններ

Կատեգորիա:1904 գրականությունում
Կատեգորիա:Վահան Տերյանի բանաստեղծություններ
Հորաս Ուիլքինսոնի կամուրջ

**Հորաս Ուիլքինսոնի կամուրջ** (), նաև հայտնի որպես **Նոր կամուրջ** (), Բաթոն Ռուժ քաղաքը (Լուիզիանա նահանգ, Իստ Բատոն Ռուժ շրջան) Միսիսիպի գետի արևմտյան ափին տեղակայված Պորտ—Ալլեն քաղաքի հետ միացնող ավտոմոբիլային կամուրջ՝ Միսիսսպի գետի վրա։ Այս կամրջով է անցնում I-10 միջնահանգային ավտոմագիստրալը։

## Կառուցվածք
Հորաս Ուիլքինսոնի կամուրջը կառուցված է պողպատյա կոնստրուկցիաներով։ Կամրջի երկարությունը 1387 մ է, հիմնական սյունամեջը կազմում է 376.7 մ։ Կամրջի ընդհանուր երկարությունը՝ մատույցների հետ միասին, կազմում է .
Կամրջով անցնում է 6 երթևեկելի գիծ, որոնք նախատեսված են I-10 միջնահանգային ավտոմոբիլային համակարգի տեղաշարժի համար: Կամրջի լայնությունը 24 մ է, կամրջի՝ ջրից ունեցած ստորին հատվածի հիմնական մասի բարձրությունը կազմում է ։ Հենց դրա շնորհիվ էլ այն համարվում է Միսիսիպի գետով անցնող ամենաբարձր կամուրջներից մեկը։

## Պատմություն
thumb|left|250px|Հորաս Ուիլքինսոնի կամրջով անցնող ավտոմոբիլային շարժը
thumb|left|250px|Հորաս Ուիլքինսոնի կամուրջը մայրամուտին

1960 թվականին Լուիզիանա նահանգի ավտոճանապարհային դեպարտամենտը *«Modjeski and Masters»* ընկերությանը հանձնարարեց պարզաբանել այն բոլոր հարցերը, որոնք կապված են Բաթոն Ռուժ քաղաքում՝ Միսիսիպի գետի վրա, ավտոմոբիլային կամրջի կառուցման հետ։ Կամրջի ինֆրակառուցվածքների կառուցումն սկսվեց 1963 թվականի մարտի 21-ին, իսկ 1966 թվականի հունվարին մեկնարկեց կամրջի կոնստրուկցիաների կառուցումը։ Կամրջի կառուցումն ավարտվեց 1968 թվականին, պաշտոնական բացումը տեղի ունեցավ 1968 թվականի ապրիլի 10-ին։ Կամրջի կառուցման ծախսը կազմեց 46 միլիոն ԱՄՆ դոլար, ևս 7,1 միլիոն դոլար ծախսվեց Լուիզիանայի մայրուղու արդիականացման նպատակով։ 

1968 թվականին Լուիզիզանայի լեգիսլատուրայի ընդունած որոշման համաձայն՝ նոր կամուրջն անվանակոչվեց «Հորաս Ուիլքինսոնի կամուրջ» ()։ Կամուրջն անվանակոչվեց՝ ի պատիվ 3 լուիզիանացի քաղաքական գործիչների՝ «Հորաս Ուիլքինսոն» անունը կրող։ Այդ երեք անձինք ազգակիցներ էին՝ պապիկ, հայրիկ և թոռնիկ, որոնք, ընդհանուր առմամբ, 54 տարի աշխատել էին Լուիզիանայի լեգիսլատուրայում։ Բաթոն Ռուժի և արվարձանների բնակիչները հաճախ կամուրջն անվանում են Հորաս Ուիլքինսոնի «Նոր կամուրջ», որպեսզի այն տարբերեն ավելի վեր տեղադրված «հին կամրջից», որը հայտնի էր նաև Հյուի Լոնգ կամուրջ անվամբ և շահագործման էր հանձնվել 1940 թվականին։

Հորաս Ուիլքինսոնի կամրջով անցնող մեքենաների թիվն անշեղորեն ավելանում է․ եթե 1955 թվականին օրական դրանց միջին քանակությունը կազմում էր 79894, ապա 2013 թվականին արդեն կազմում էր 102350։ Քանի որ ավտոմեքենաների թվի աճը հանգեցնում է խցանումների և ժամանակի կորստի, դիտարկվում է Բաթոն Ռուժի շրջանում 3-րդ կամրջի կառուցման հնարավորությունը, որը, ամենայն հավանականությամբ, կլինի վճարովի։ 2021 թվականի սեպտեմբերի դրությամբ՝ իրականացվել է այն տեղանքների վերլուծությունը, որտեղ կարող էր տեղակայվել կամուրջը, և տեղադրվեցին 17 հնարավոր տարբերակներ։ 2023 թվականի ավարտին տարբերակների թիվը կրճատվեց՝ հասցվելով 3-ի, և այդ երեքն էլ գտնվում են Իբերվիլի մուտքի մոտ՝ Հորաս Ուիլքինսոնի կամրջից ներքև։ Ենթադրվում է, որ ապագա կամրջի տեղակայման վերջնական որոշումը կընդունվի այս տարի։

## Ծանոթագրություններ

Կատեգորիա:Կամուրջներ այբբենական կարգով
Կատեգորիա:Կամուրջներ ըստ գետերի
Կատեգորիա:Կամուրջներ ըստ երկրի
Կատեգորիա:Կամուրջներ ըստ նշանակության
Լորեն Սունյիգա

**Լորենցո «Լորեն» Սունյիգա Օվոնո** () պրոֆեսիոնալ ֆուտբոլիստ, «Ռեալ Մադրիդ Կաստիլիայի» հարձակվող։ Ծնվել է Իսպանիայում, ներկայացնում է Հասարակածային Գվինեան միջազգային մակարդակով։ 

Մալագա ՖԱ-ի սան, որտեղ նա խաղացել է մինչև առաջին թիմը, ապա միացել է Ռեալ Մադրիդին՝ սկզբում տեղափոխվելով երկրորդ պահեստային թիմ։

## Վաղ կյանք
Սունյիգան ծնվել է Ֆուերտևենտուրայում, Կանարյան կղզիներում, իսպանացի ծնողներից։ Ծննդյան պահին նրա հայրը՝ նախկին ֆուտբոլիստ Լորենցո Սունյիգա Օկանյան, ծնունդով Մալագայից, պայմանագիր է կնքել Ֆուերտեվենտուրայի Կորալեջո ակումբի հետ։ Նա մեծացել է Մալագայում՝ հոր՝ խաղացողի կարիերան ավարտելուց հետո։ Նա Հասարակածային Գվինեայի ծագում ունի մորական կողմի պապիկի կողմից։

## Ակումբային կարիերա
Սունյիգան միացել է Մալագա ՖԱ-ի երիտասարդական կազմին 2012 թվականին, ինը տարեկանում, Ատլետիկո Պորտադա Ալտայից։ Նա իր դեբյուտը պահեստայինների կազմում նշեց 2020 թվականի հոկտեմբերի 18-ին՝ մեկնարկային կազմում խաղալով Տերսերա Դիվիզիոնի «Յուվենտուդ դե Տորեմոլինոս» ակումբի դեմ տնային խաղում, որը 1-0 հաշվով հաղթանակ բերեց։

2021 թվականի փետրվարի 23-ին Սունյիգան երկարաձգեց իր պայմանագիրը մինչև 2024 թվականը։ Նա իր նորամուտը նշեց մարտի 14-ին՝ երկրորդ խաղակեսում փոխարինելով Կայե Կինտանիային Սեգունդա Դիվիզիոնի շրջանակներում կայացած «Լոգրոնյեսի» դեմ խաղում, որը 1-0 հաշվով հաղթանակ տարավ։

2023 թվականի դեկտեմբերի 29-ին Սունյիգան լքեց Մալագան։ Ավելի ուշ՝ 2024 թվականի հունվարի 11-ին, Սունիգան պայմանագիր կնքեց «Ռեալ Մադրիդի» հետ և տեղափոխվեց «Ռեալ Մադրիդի» երկրորդ պահեստային թիմ՝ հինգերորդ դիվիզիոնի «Ռեալ Մադրիդ Ս»-ի կազմում։ 

2024 թվականի հուլիսի 1-ին Սունիգան պաշտոնապես տեղափոխվեց «Ռեալ Մադրիդ Կաստիլիա»։

## Միջազգային կարիերա
Սունիգան պաշտոնապես խաղացել է Իսպանիայի մինչև 19 տարեկանների հավաքականի կազմում 2022 թվականին՝ խփելով գոլ 2022 թվականի Եվրոպայի մինչև 19 տարեկանների առաջնության որակավորման փուլում։

2025 թվականի մայիսի 31-ին Սունյիգան ստացավ իր առաջին կանչը Հասարակածային Գվինեայի ազգային հավաքական։ Նա իր դեբյուտը նշեց հունիսի 6-ին՝ մեկնարկային կազմում խաղալով Գամբիայի դեմ 1-2 հաշվով պարտված ընկերական խաղում։

## Կարիերայի վիճակագրություն

## Նշումներ

## Ծանոթագրություններ

## Արտաքին հղումներ
*
 
Կատեգորիա:Իսպանացի տղամարդ ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մարտին Ռոդբել

**Մարտին Ռոդբել** () ամերիկացի կենսաքիմիկոս և մոլեկուլային էնդոկրինոլոգ էր, ով առավել հայտնի է G-սպիտակուցների հայտնաբերմամբ։ Նա 1994 թվականին Ալֆրեդ Գիլմանի հետ կիսեց ֆիզիոլոգիայի կամ բժշկության Նոբելյան մրցանակը՝ «G-սպիտակուցների և բջիջներում ազդանշանների փոխանցման մեջ դրանց դերի հայտնաբերման համար»։

## Կենսագրություն
Ռոդբելը ծնվել է Բալթիմորում, Մերիլենդ նահանգում, Շիրլիի և Միլթոն Ռոդբելի ընտանիքում, ով մթերային խանութի վաճառող էր։ Այն հրեական ընտանիք էր։ Բալթիմորի քաղաքային քոլեջի ավագ դպրոցն ավարտելուց հետո, 1943 թվականին նա ընդունվեց Ջոնս Հոփքինսի համալսարան՝ հետաքրքրություն ունենալով կենսաբանության և ֆրանսիական էքզիստենցիալ գրականության նկատմամբ։ 1944 թվականին նրա ուսումը ընդհատվեց Երկրորդ համաշխարհային պատերազմի ժամանակ ԱՄՆ ռազմածովային նավատորմի ռադիոօպերատորի զինվորական ծառայության պատճառով։ Նա վերադարձավ Հոփքինս 1946 թվականին և 1949 թվականին ստացավ կենսաբանության բակալավրի աստիճան։ 1950 թվականին նա ամուսնացավ Բարբարա Շառլոտ Լեդերմանի հետ։ Մարտինը և Բարբարան ունեցան չորս երեխա։ Ռոդբելը 1954 թվականին ստացավ կենսաքիմիայի դոկտորի կոչում Վաշինգտոնի համալսարանում։ 1954-1956 թվականներին նա հետդոկտորական աշխատանք կատարեց Իլինոյսի համալսարանում՝ Ուրբանա-Շամպեյն։ 1956 թվականին Ռոդբելը աշխատանքի անցավ որպես հետազոտող կենսաքիմիկոս Բեթեսդայի (Մերիլենդ) Առողջապահության ազգային ինստիտուտում։ 1985 թվականին Ռոդբելը դարձավ NIH-ի Շրջակա միջավայրի առողջության գիտությունների ազգային ինստիտուտի գիտական ​​տնօրեն՝ Հյուսիսային Կարոլինայի Ռիսըրչ Թրաիլենջ Պարկում, որտեղ աշխատեց մինչև 1994 թվականի թոշակի անցնելը։ Նա նաև բջջային կենսաբանության դոցենտ էր Դյուկի համալսարանում (1991-ից 1998 թվականներին) և դեղագիտության դոցենտ Հյուսիսային Կարոլինայի համալսարանում՝ Չափել Հիլում։ Նա մահացավ Չափել Հիլում՝ երկարատև հիվանդությունից հետո բազմակի օրգանային անբավարարությունից։

## Ծանոթագրություններ

Կատեգորիա:Ամերիկացի քիմիկոսներ
Կատեգորիա:Ամերիկացի բժիշկներ
Կատեգորիա:Ամերիկացի գիտնականներ
Դափնեպսակ

մինի|250փքս| Դափնեպսակ
**Դափնեպսակ**, կամ դափնեպսակի ճյուղ, հնագույն ժամանակներից հայտնի պսակ է, պատրաստված դափնու ճյուղերից և տերևներից։ Օգտագործվել է որպես պարգև կամ պատվանիշ՝ մեծարելու հաղթողներին, հայտնի մարդկանց կամ բարձր ձեռքբերումներ ունեցողներին։ Հնագույն ժամանակներից ի վեր եղել է փառքի, հաղթանակի կամ խաղաղության խորհրդանիշ։

## Պատմություն

Օլիմպիական խաղերում հաղթանակ տարած մարզիկները դափնեպսակ էին կրում, իսկ հաղթողների նավերը զարդարվում էին դափնու ճյուղերով։ Տոնական առիթներին ժողովուրդը դափնեպսակներով էր թագադրվում, իսկ քրմերը զոհաբերությունների ժամանակ դափնեպսակ էին կրում։ Դափնին նվիրված էր Ապոլլոնին, ինչի բացատրության համար էլ առաջացել է Դափնու մասին առասպելը։ Հունաստանն օլիմպիական խաղերում դափնեպսակը հաղթողի մրցանակն էր, և դրանով պարգևատրվում էին նաև Ապոլլոնի «սիրելիները»՝ բանաստեղծները։ Ապոլլոնի և դափնու միջև այս կապով է բացատրվում նաև այն կարծիքը, թե դափնին ունի մարգարեության պարգև։ Քրմերը այն ուտում էին՝ ապագան իմանալու նպատակով՝ (դափնեպսակ ուտողներ)։ Կային նաև համոզմունքներ, որ դափնին պաշտպանում է կայծակից։

«Լաուրեատ» բառը  նշանակում է «դափնեպսակով պսակված»։

## Դափնեպսակն արվեստի գործերում

Silver tetradrachm obverse Philip II CdM Paris Armand-Valton315.jpg
Victory Column or Siegessäule in Berlin Tiergarten 0942.jpg
A.Kauffmann1770.jpg
Berlin Regierungsviertel 9011.jpg
Pothos Painter - ARV 1190 extra - sacrifice of piglet to Apollon - youths - München AS - 02.jpg
Памятный нагрудный знак БВОКУ.png
RR5716-0001R 50 рублей сталь 2025 80 лет Победы Родина-мать зовёт реверс.png


## Ծանոթագրություններ

Կատեգորիա:Օլիմպիական գործիչներ
Կատեգորիա:Հին Հունաստան
Կատեգորիա:Դափնեկիրների ցանկեր
Կատեգորիա:Օլիմպիական խաղեր
Վալերիա Գիրոն

**Վալերիա Ուինիֆրեդ Գիրոն** (անգլերեն՝ *Valerie Winifred Gearon.* ), բրիտանացի դերասանուհի: Ծնվել է Ուելսի Մոնմաութշիր կոմսության Նյուպորտ քաղաքում: Ճանաչում է ձեռք բերել առաջին հերթին *«Հազար օրերի Աննան»* (1969), *«Ինը ժամ մինչև Ռամա»* (1963) և *«Ներխուժում»* (1966) ֆիլմերում իր դերակատարումներով: 1962-ից 1970 թվականներին  ամուսնացած է եղել բրիտանացի պրոդյուսեր Ուիլյամ Ռորի Գոուանսի հետ, ունեցել է երեխաներ: Մահացել է Անգլիայի Սոմերսեթ կոմսության Բաթ քաղաքում:

## Ֆիլմագրություն
* *Fate Takes a Hand / Ճակատագիրը ձեռք է վերցնում* (1961)՝  Փեգգիի դերում
* *Nine Hours to Rama / «Ինը ժամ մինչև Ռամա»* (1963)՝ Ռանի Մեհտայի դերում
* *Invasion / «Ներխուժում»* (1966)՝  բժիշկ Քլեր Հարլանդի դերում
* *Anne of the Thousand Days / «Հազար օրերի Աննան»* (1969)՝ Մերի Բոլեյնի դերում

### Հեռուստատեսություն
* *An Age of Kings (1960) ("Henry IV: The Road to Shrewsbury") / Թագավորների դարաշրջանը* (1960) («Հենրի IV. Շրուսբերիի ճանապարհը»)՝  լեդի Մորտիմերի դերում
* *Eugénie Grandet  / Էժենի Գրանդե* (հեռուստասերիալ, 1965), (ռեժ.՝ Ռեքս Թակեր ) *Էժենի*ի դերում
* The Nigel Barton Plays / Նայջել Բարթոնի խաղերը* (1965) (պիեսի հեղինակ՝ Դենիս Փոթեր)՝ Անն Բարթոնի դերում
* *Persuasion / Համոզում'' (1971)՝  Էլիզաբեթ Էլիոթի դերում
* Կազանովա (1971)՝ Պաուլինայի դերում

## Ծանոթագրություններ

## Արտաքին հղումներ
* 

 
Կատեգորիա:1937 ծնունդներ
Կատեգորիա:2003 մահեր
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Դանիել Ռոդրիգես Կրեսպո

**Դանիել Ռոդրիգես Կրեսպո** (, ), իսպանացի ֆուտբոլիստ, «Բարսելոնա» ակումբի թևային հարձակվող։

## Ակումբային կարիերա
Ռոդրիգեսը «Ռեալ Սոսյեդադի» և «Բարսելոնայի» սան է։ 2023 թվականի սեպտեմբերի 16-ին, «Ֆուենլաբրադայի» դեմ խաղում, ֆուտբոլիստը նշեց իր նորամուտը վերջինիս պահեստային թիմի կազմում Իսպանիայի Առաջին դիվիզիոնում։

## Միջազգային կարիերա
2022 թվականին Իսպանիայի երիտասարդական հավաքականի կազմում Ռոդրիգեսը մասնակցեց Իսրայելում կայացած Եվրոպայի երիտասարդական առաջնությանը։ Մրցաշարում նա խաղաց Թուրքիայի, Բելգիայի, Սերբիայի, Պորտուգալիայի հավաքականների դեմ խաղերում։ Թուրքերի դեմ խաղում Դանին խփեց մեկ գոլ։ 

2023 թվականին Իսպանիայի երիտասարդական հավաքականի կազմում Ռոդրիգեսը մասնակցեց Մալթայում կայացած Եվրոպայի երիտասարդական առաջնությանը։ Մրցաշարում նա խաղաց Նորվեգիայի, Հունաստանի և Իտալիայի դեմ խաղերում։

2024 թվականին Իսպանիայի երիտասարդական հավաքականի կազմում Ռոդրիգեսը մասնակցեց Հյուսիսային Իռլանդիայում կայացած Եվրոպայի երիտասարդական առաջնությանը։ Մրցաշարում նա խաղաց Դանիայի, Թուրքիայի, Իտալիայի և երկու անգամ Ֆրանսիայի դեմ։ Ֆրանսիացիների դեմ խաղում Դանին խփեց մեկ գոլ։

## Ձեռքբերումներ
**«[[Բարսելոնա ՖԱ|Բարսելոնա]]»**
* Իսպանիայի չեմպիոն՝ 2024/25

**[[Իսպանիայի ֆուտբոլի պատանեկան հավաքական (մինչև 19 տարեկան)|Իսպանիայի հավաքական (Մ19)]]**
* Եվրոպայի առաջնության հաղթող (Մ19)՝ 2024

## Ծանոթագրություններ

 
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Օսկար Գիստաու

**Օսկար Գիստաու Ֆերենո** () իսպանացի ֆուտբոլիստ, խաղում է հարձակվողի դիրքում Պրիմերա Ֆեդերասիոնի՝ Բարսելոնա Բ-ի կազմում։

## Վաղ կյանք
Գիստաուն ծնունդով Իսպանիայի Սալոու քաղաքից է։

## Կարիերա
Գիստաուն միացավ իսպանական Լա Լիգայի «Բարսելոնա» ակումբի երիտասարդական ակադեմիային, որտեղ նա համարվում էր ակումբի ամենակարևոր խաղացողներից մեկը։

## Խաղային ոճը
Գիստաուն հիմնականում հանդես է գալիս որպես հարձակվող և նկարագրվել է որպես «բնութագրերի թվում են նրա հիանալի օդային խաղը, հզոր հարվածը և գոլ խփելու ունակ քիթը»։

## Անձնական կյանք
Գիստաուն իսպանացի ֆուտբոլիստ Կոկե Գիստաուի որդին է։

## Ծանոթագրություններ

## Արտաքին հղումներ
* 
* 
 
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Օսկար Ուրենյա

**Օսկար Ուրենյա Գարսիա** (, ), դոմինիկյան և իսպանացի ֆուտբոլիստ, Ժիրոնայի ձախ թևային հարձակվող։ Փարիզում կայանալիք 2024 թվականի Օլիմպիական խաղերի մասնակից։

Ուրենյան ծնվել է Իսպանիայում՝ Դոմինիկյան Հանրապետությունից եկած ծնողներից։

## Ակումբային կարիերա
Ուրենյան «Լա Սալլեի», «Ֆիգերասի» և «Ժիրոնայի» սան է։ 2021 թվականի օգոստոսի 14-ին, «Ամորեբիետայի» դեմ խաղում, նա իր նորամուտը նշեց Սեգունդայում վերջինիս կազմում։ Մրցաշրջանի ավարտին խաղացողը օգնեց ակումբին հասնել էլիտա։ 2022 թվականի օգոստոսի 14-ին, «Վալենսիայի» դեմ խաղում, նա նշեց իր նորամուտը Լա Լիգայում։

2023 թվականի սկզբին Ուրենյան վարձավճարով տեղափոխվեց Կարտախենա։ Հունվարի 22-ին, «Տեներիֆեի» դեմ խաղում, նա նշեց իր նորամուտը իր նոր թիմի կազմում։

2023 թվականի ամռանը Ուրենյան վարձավճարով տեղափոխվեց Լեգանես։ Սեպտեմբերի 17-ին, Էլչեի դեմ խաղում, նա նշեց իր նորամուտը իր նոր թիմի կազմում։

2024 թվականին Ուրենյան մասնակցեց Փարիզի Օլիմպիական խաղերին՝ Դոմինիկյան Հանրապետության օլիմպիական հավաքականի կազմում։ Մրցաշարում նա խաղաց Եգիպտոսի, Իսպանիայի և Ուզբեկստանի դեմ խաղերում։

## Ծանոթագրություններ

 
Կատեգորիա:Բարսելոնա B-ի ֆուտբոլիստներ
Կատեգորիա:Դոմինիկյան Հանրապետության ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Կարտախենայի ֆուտբոլիստներ
Կատեգորիա:Ֆուտբոլի հարձակվողներ
Հոն Պաչեկո

**Հոն Պաչեկո Դոսագարատ** (, ), իսպանացի ֆուտբոլիստ, «Ռեալ Սոսիեդադ» ակումբի պաշտպան։ Փարիզի 2024 թվականի Օլիմպիական խաղերի հաղթող։

## Ակումբային խաղեր
Պաչեկոն «Ռեալ Սոսյիեդադի»  սան է և Լա Լիգայում իր նորամուտը նշել է 2020 թվականի հունիսի 29-ին՝ «Խետաֆեի» դեմ խաղում։ 2024 թվականի մարտի 31-ին, Ալավեսի դեմ խաղում, Ջոնը խփեց իր առաջին գոլը Ռեալ Սոսյեդադի կազմում։

## Միջազգային կարիերա
2023 թվականին Պաչեկոն Իսպանիայի երիտասարդական հավաքականի կազմում դարձավ Ռումինիայում և Վրաստանում կայացած Եվրոպայի երիտասարդական առաջնության եզրափակիչ մասնակից։ Մրցաշարում նա խաղաց Ռումինիայի, Խորվաթիայի, Շվեյցարիայի, Ուկրաինայի և Անգլիայի ազգային հավաքականների դեմ։

2024 թվականին Պաչեկոն ընդգրկվեց Իսպանիայի օլիմպիական հավաքականի՝ Փարիզում կայանալիք Օլիմպիական խաղերին մասնակցելու հայտում։ Մրցաշարում նա խաղաց Ուզբեկստանի, Դոմինիկյան Հանրապետության, Եգիպտոսի և Ֆրանսիայի թիմերի դեմ։

## Ձեռքբերումներ
**Միջազգայի**

**Իսպանիա (Օլիմպիական)**
* Օլիմպիական խաղերի հաղթող՝ 2024

## Ծանոթագրություններ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Իսպանացի օլիմպիական մեդալակիրներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Լեո Սակա

**Լեոնարդ Սակա** () մոլդովացի ֆուտբոլիստ, Բարսելոնա Ատլետիկի և Մոլդովայի Մ21 հավաքականի պաշտպան։

## Վաղ կյանք
Ծնվելով Մոլդովայում՝ նա ծնողների հետ տեղափոխվել է Իսպանիա 2016 թվականին, երբ 9 տարեկան էր։

## Ակումբային կարիերա
Սական Բարսելոնայի երիտասարդական թիմի անդամ էր, որը հաղթեց 2024–25 թվականների ՈՒԵՖԱ-ի երիտասարդական լիգան։ Նա լիգայի փուլում անցկացրեց չորս խաղ և գոլ խփեց «Բրեստի» և «Բորուսիա Դորտմունդի» դեմ։

## Միջազգային կարիերա
Սական ունի կրկնակի քաղաքացիություն՝ Մոլդովայի և Ռումինիայի։ Նա ներկայացրել է Ռումինիան մինչև 15 տարեկանների մակարդակում, 17 տարեկանում նորամուտը նշել է Մոլդովայի մինչև 21 տարեկանների ֆուտբոլի հավաքականում՝ 2025 թվականի ՈՒԵՖԱ-ի մինչև 21 տարեկանների Եվրոպայի առաջնության որակավորման փուլում։

## Խաղային ոճը
Սական նկարագրվել է որպես «կենտրոնական պաշտպանի զարգացման փուլում գտնվող խաղացող, բայց նա կարող է խաղալ նաև որպես ձախ պաշտպան կամ կիսապաշտպան»։[ Նրա թիմակիցները նրան անվանել են «Մեքենա»։

## Ձեռքբերումներ
**Բարսելոնա Մ19**

* Իսպանիայի գավաթ՝ 2025
* ՈՒԵՖԱ-ի երիտասարդական լիգա՝ 2024/25

## Ծանոթագրություններ

## Արտաքին հղումներ
* 
 
Կատեգորիա:Տղամարդկանց ֆուտբոլի պաշտպաններ